               ЕВРОПЕЙСКА КОМИСИЯ
            Брюксел, 16.5.2022
            COM(2022) 205 final
            2022/0150(NLE)

            Предложение за
            РЕШЕНИЕ НА СЪВЕТА
            относно позицията, която трябва да се заеме от името на Европейския съюз в рамките на Съвместния комитет на ЕИП във връзка с изменение на Протокол 31 относно сътрудничеството в специфични области извън четирите свободи и Протокол 32 относно финансовите процедури по прилагане на член 82 към Споразумението за ЕИП(InvestEU)
            (текст от значение за ЕИП)

               ОБЯСНИТЕЛЕН МЕМОРАНДУМ

               1.Предмет на предложението

               Настоящото предложение се отнася до решението за установяване на позицията, която трябва да се заеме от името на Съюза в рамките на Съвместния комитет на ЕИП във връзка с предвиденото приемане на Решението на Съвместния комитет относно изменение на Протокол 31 относно сътрудничеството в специфични области извън четирите свободи и Протокол 32 относно финансовите процедури по прилагане на член 82 към Споразумението за ЕИП.

               2.Контекст на предложението

               2.1.Споразумението за ЕИП

               Споразумението за Европейското икономическо пространство („Споразумението за ЕИП“) гарантира равни права и задължения в рамките на вътрешния пазар за гражданите и икономическите оператори в ЕИП. В него се предвижда включването на законодателството на ЕС, обхващащо четирите свободи, в тридесетте държави от ЕИП, които са държавите — членки на ЕС, Норвегия, Исландия и Лихтенщайн. Освен това Споразумението за ЕИП обхваща сътрудничеството в други важни области, като научноизследователската и развойната дейност, образованието, социалната политика, околната среда, защитата на потребителите, туризма и културата, наричани заедно „съпътстващи и хоризонтални“ политики. Споразумението влезе в сила на 1 януари 1994 г. Европейският съюз заедно със своите държави членки е страна по Споразумението.

               2.2.Съвместният комитет на ЕИП

               Съвместният комитет на ЕИП отговаря за управлението на Споразумението за ЕИП. Той е форум за обмен на мнения, свързани с функционирането на Споразумението за ЕИП. Решенията му се вземат с консенсус.

               2.3.Предвиденият акт на Съвместния комитет на ЕИП

               Очаква се Съвместният комитет на ЕИП да приеме решението на Съвместния комитет на ЕИП („предвидения акт“) във връзка с изменението на Протокол 31 към Споразумението за ЕИП относно сътрудничеството в специфични области извън четирите свободи и Протокол 32 относно финансовите процедури по прилагане на член 82 към Споразумението за ЕИП.

               Целта на предвидения акт е да се разшири сътрудничеството между договарящите се страни по Споразумението за ЕИП, за да се включи участието на членуващите в ЕИП държави от ЕАСТ в програмата InvestEU. Поради това Регламент (ЕС) 2021/523 на Европейския парламент и на Съвета от 24 март 2021 г. за създаване на програмата InvestEU и за изменение на Регламент (ЕС) 2015/1017
                  1
                следва да бъде включен в Споразумението за ЕИП.

                  Тъй като Лихтенщайн не заяви интерес да участва в програмата InvestEU, проектът на решение на Съвместния комитет на ЕИП се отнася само до Норвегия и Исландия. Членуващите в ЕИП държави от ЕАСТ също така решиха да не участват в консултантския център InvestEU и могат да решат да не участват в един или повече финансови продукти по раздел „ЕС“ на фонда InvestEU. За да се осигури адекватен финансов принос на членуващите в ЕИП държави от ЕАСТ, този принос следва да се основава на рисковия профил на финансовите продукти, в които те решат да участват. Финансовият принос на членуващите в ЕИП държави от ЕАСТ увеличава гаранцията от ЕС.

               За целите на изчисляването на финансовия принос на членуващите в ЕИП държави от ЕАСТ във фонда InvestEU коефициентът за пропорционалност, предвиден в член 82, параграф 1 от Споразумението за ЕИП за бюджетните редове, може да не отразява точно дела на участието в този фонд чрез съответните финансови продукти. С оглед на това съгласно член 8 от Протокол 32 държавите от ЕАСТ следва да сключат споразумения за финансов принос с ЕС, който се представлява от Комисията. Тъй като финансовият принос се осъществява чрез избраните финансови продукти, определянето на размера на финансовия принос на държавите от ЕАСТ в гаранцията от ЕС, на реда и условията за използването на този принос и на честотата и размера на плащането му, както и на правилата, съгласно които неизползваните средства и приходи се възстановяват на държавите от ЕАСТ, трябва да стане в споразуменията за финансов принос.

               В съответствие с бюджетната политика на ЕС участието в дейност на ЕС е възможно само след като се плати съответният финансов принос. Плащането обаче може да се извърши, след като настоящият проект на решение на Съвета бъде приет и последващата покана на ЕС за внасяне на средства, отправена от Европейската комисия, бъде представена на членуващите в ЕИП държави от ЕАСТ.

               Ето защо, за да се покрие периодът между 1 януари 2022 г. и получаването на съответното плащане, проектът на решение на Съвместния комитет следва да се прилага с обратно действие от 1 януари 2022 г. Обратното действие не засяга правата и задълженията на съответните лица и е в съответствие с принципа на оправданите правни очаквания.

                  Предвиденият акт ще бъде обвързващ за страните в съответствие с членове 103 и 104 от Споразумението за ЕИП.

               3.Позиция, която трябва да се заеме от името на Съюза

               Комисията представя проекта на решение на Съвместния комитет на ЕИП пред Съвета, който да го приеме като позиция на Съюза. Комисията се надява да има възможност да го представи пред Съвместния комитет на ЕИП възможно най-скоро.

               Съдържанието и естеството на проекта на приложеното решение на Съвместния комитет на ЕИП надхвърлят това, което може да се счита за чисто технически адаптации по смисъла на член 1, параграф 3 от Регламент (ЕО) № 2894/94 на Съвета. Поради това позицията на Съюза следва да бъде определена от Съвета.

               4.Правно основание

               4.1.Процесуалноправно основание

               4.1.1.Принципи

               В член 218, параграф 9 от Договора за функционирането на Европейския съюз (ДФЕС) се предвижда приемането на решения за установяване на „позициите, които трябва да се заемат от името на Съюза в рамките на орган, създаден със споразумение, когато този орган има за задача да приема актове с правно действие, с изключение на актовете за допълнение или изменение на институционалната рамка на споразумението“.

               Понятието „актове с правно действие“ включва актове с правно действие по силата на нормите на международното право, които уреждат съответния орган. То включва и инструменти, които нямат обвързващ характер съгласно международното право, но са „годни да окажат съществено въздействие върху съдържанието на приеманата от законодателя на Съюза нормативна уредба“
                  2
               .

               4.1.2.Приложение в конкретния случай

               Съвместният комитет на ЕИП е орган, създаден със споразумение, а именно Споразумението за ЕИП. Актът, който Съвместният комитет на ЕИП има за задача да приеме, представлява акт с правно действие. Предвиденият акт ще бъде обвързващ по силата на международното право в съответствие с членове 103 и 104 от Споразумението за ЕИП.

               Предвиденият акт не допълва, нито изменя институционалната рамка на Споразумението за ЕИП. Поради това процесуалноправното основание за предложеното решение е член 218, параграф 9 от ДФЕС във връзка с член 1, параграф 3 от Регламент (ЕО) № 2894/94 на Съвета относно условията за прилагане на Споразумението за Европейското икономическо пространство.

               4.2.Материалноправно основание

               4.2.1.Принципи

               Материалноправното основание за дадено решение съгласно член 218, параграф 9 от ДФЕС зависи преди всичко от целта и съдържанието на предвидения акт, във връзка с който се заема позиция от името на Съюза. Ако предвиденият акт преследва две цели или се състои от две части и ако едната от целите или частите може да се определи като основна, докато другата е само акцесорна, решението съгласно член 218, параграф 9 от ДФЕС трябва да се основава на едно-единствено материалноправно основание, а именно на изискваното от основната или преобладаващата цел или част.

               По отношение на предвиден акт, който преследва едновременно няколко цели или се състои от няколко части, които са неразривно свързани, без никоя от тях да е акцесорна по отношение на другите, материалноправното основание за решение съгласно член 218, параграф 9 от ДФЕС ще трябва, по изключение, да включва съответните различни правни основания.

               4.2.2.Приложение в конкретния случай

               Материалноправното основание за предложеното решение съответства на материалноправното основание за правния акт, който се включва в Споразумението за ЕИП с това решение.

               Програмата InvestEU се основава на дяловете „Промишленост“ и „Икономическо, социално и териториално сближаване“ от ДФЕС (член 173 и член 175, трета алинея).

               Поради това материалноправното основание за предложеното решение включва следните разпоредби: Член 173 и член 175, трета алинея от ДФЕС.

               4.3.Заключение

               Правното основание за предложеното решение следва да бъде член 173 и член 175, трета алинея от ДФЕС във връзка с член 218, параграф 9 от ДФЕС и член 1, параграф 3 от Регламент (ЕО) № 2894/94 на Съвета относно условията за прилагане на Споразумението за Европейското икономическо пространство.

               5.Отражение върху бюджета

                  Норвегия и Исландия участват финансово в бюджета на Съюза. Точният размер на участието ще бъде определен в съответствие с разпоредбите на Споразумението за ЕИП, след като настоящият проект на решение на Съвета бъде приет.

               6.Публикуване на предвидения акт

               Тъй като с акта на Съвместния комитет на ЕИП ще се изменят Протокол 31 относно сътрудничеството в специфични области извън четирите свободи и Протокол 32 относно финансовите процедури по прилагане на член 82 към Споразумението за ЕИП, е целесъобразно той да бъде публикуван в Официален вестник на Европейския съюз, след като бъде приет.

               2022/0150 (NLE)

               Предложение за

               РЕШЕНИЕ НА СЪВЕТА

               относно позицията, която трябва да се заеме от името на Европейския съюз в рамките на Съвместния комитет на ЕИП във връзка с изменение на Протокол 31 относно сътрудничеството в специфични области извън четирите свободи и Протокол 32 относно финансовите процедури по прилагане на член 82 към Споразумението за ЕИП

                  (InvestEU)

               (текст от значение за ЕИП)

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 173 и член 175, трета алинея във връзка с член 218, параграф 9 от него,

               като взе предвид Регламент (ЕО) № 2894/94 на Съвета от 28 ноември 1994 г. относно условията за прилагане на Споразумението за Европейското икономическо пространство
                  3
               , и по-специално член 1, параграф 3 от него,

               като взе предвид предложението на Европейската комисия,

               като има предвид, че:

               (1)Споразумението за Европейското икономическо пространство
                  4
                („Споразумението за ЕИП“) влезе в сила на 1 януари 1994 г.

               (2)Съгласно член 98 от Споразумението за ЕИП Съвместният комитет на ЕИП може да реши да измени, наред с друго, Протокол 31 относно сътрудничеството в специфични области извън четирите свободи и Протокол 32 относно финансовите процедури по прилагане на член 82 към Споразумението за ЕИП.

               (3)Регламент (ЕС) 2021/523 на Европейския парламент и на Съвета
                  5
                следва да бъде включен в Споразумението за ЕИП.

               (4)Поради това Протокол 31 (относно сътрудничеството в специфични области извън четирите свободи) и Протокол 32 (относно финансовите процедури по прилагане на член 82) към Споразумението за ЕИП следва да бъдат съответно изменени.

               (5)Позицията на Съюза в рамките на Съвместния комитет на ЕИП следва да се основава на проекта на решение на Съвместния комитет на ЕИП, приложен към настоящото решение,

               ПРИЕ НАСТОЯЩОТО РЕШЕНИЕ:

               Член 1

               Позицията, която трябва да се заеме от името на Съюза в рамките на Съвместния комитет на ЕИП във връзка с предложеното изменение на Протокол 31 (относно сътрудничеството в специфични области извън четирите свободи) и Протокол 32 (относно финансовите процедури по прилагане на член 82) към Споразумението за ЕИП, се основава на проекта на решение на Съвместния комитет на ЕИП, приложен към настоящото решение.

               Член 2

               Настоящото решение влиза в сила в деня на приемането му.

               Съставено в Брюксел на […] година.

                     За Съвета

                     Председател

                     (1)

                        ОВ L 107, 26.3.2021 г., стр. 30—89.

                     (2)

                        Решение на Съда от 7 октомври 2014 г., Германия/Съвет, C-399/12, ECLI:EU:C:2014:2258, т. 61—64.

                     (3)

                        ОВ L 305, 30.11.1994 г., стр. 6—8.

                     (4)

                        ОВ L 1, 3.1.1994 г., стр. 3.

                     (5)

                        Регламент (ЕС) 2021/523 на Европейския парламент и на Съвета от 24 март 2021 г. за създаване на програмата InvestEU и за изменение на Регламент (ЕС) 2015/1017 (ОВ L 107, 26.3.2021 г., стр. 30—89).

    ---documentbreak---

               ЕВРОПЕЙСКА КОМИСИЯ
            Брюксел, 16.5.2022
            COM(2022) 205 final

            ПРИЛОЖЕНИЕ
            към
            Предложение за Решение на Съвета
            относно позицията, която трябва да се заеме от името на Европейския съюз в рамките на Съвместния комитет на ЕИП във връзка с изменение на Протокол 31 относно сътрудничеството в специфични области извън четирите свободи и Протокол 32 относно финансовите процедури по прилагане на член 82 към Споразумението за ЕИП(InvestEU)

               ПРИЛОЖЕНИЕ

               РЕШЕНИЕ НА СЪВМЕСТНИЯ КОМИТЕТ НА ЕИП

               № […]

               от […] година

               за изменение на Протокол 31 (относно сътрудничеството в специфични области извън четирите свободи) и Протокол 32 (относно финансовите процедури по прилагане на член 82) към Споразумението за ЕИП

               СЪВМЕСТНИЯТ КОМИТЕТ НА ЕИП,

               като взе предвид Споразумението за Европейското икономическо пространство („Споразумението за ЕИП“), и по-специално членове 86 и 98 от него,

               като има предвид, че:

               (1)Целесъобразно е сътрудничеството между договарящите се страни по Споразумението за ЕИП да се разшири, като обхване и Регламент (ЕС) 2021/523 на Европейския парламент и на Съвета от 24 март 2021 г. за създаване на програмата InvestEU и за изменение на Регламент (ЕС) 2015/1017
                  1
               .

               (2)Съгласно член 5 от Регламент (ЕС) 2021/523 държавите от ЕАСТ могат да допринасят финансово за гаранцията на ЕС с цел участие в определени финансови продукти по раздел „ЕС“ на фонда InvestEU. Финансовият принос на държавите от ЕАСТ в провизирането на гаранцията от ЕС може да бъде придружаван от насрещна гаранция, покриваща съответния условен пасив във връзка с гаранцията от ЕС. Като алтернатива те могат също да предоставят пълния размер на финансовия принос във фонда InvestEU под формата на парични средства.

               (3)Условията за участие на държавите от ЕАСТ и техните институции, предприятия, организации и граждани в програми на Европейския съюз са определени в Споразумението за ЕИП, и по-специално в член 81 от него.

               (4)С Регламент (ЕС) 2020/2094 на Съвета от 14 декември 2020 г. за създаване на Инструмент на Европейския съюз за възстановяване с цел подкрепа на възстановяването след кризата с COVID-19
                  2
                се предоставят допълнителни външни целеви приходи за програмата InvestEU, създадена с Регламент (ЕС) 2021/523 на Европейския парламент и на Съвета. Целесъобразно e в Протокол 32 към Споразумението за ЕИП относно финансовите процедури по прилагане на член 82 да се поясни, че за целите на изчисляването на финансовия принос на държавите от ЕАСТ за програмата InvestEU базата за изчисляване следва да бъде увеличена с бюджетните кредити, съответстващи на външните целеви приходи по член 3, параграф 1 от Регламент (ЕС) 2020/2094 на Съвета във връзка с участието на държавите от ЕАСТ в тази програма.

               (5)С оглед на това Протокол 31 и Протокол 32 към Споразумението за ЕИП следва да бъдат съответно изменени, за да може това разширено сътрудничество да започне от 1 януари 2022 г.,

               ПРИЕ НАСТОЯЩОТО РЕШЕНИЕ:

               Член 1

               След член 19 (Намаляване на икономическите и социалните различия) от Протокол 31 към Споразумението за ЕИП се добавя следният член:

               „Член 20

               Подобряване на конкурентоспособността и социално-икономическата конвергенция и сближаване в рамките на програмата InvestEU

               1.От 1 януари 2022 г. държавите от ЕАСТ участват в дейностите, които е възможно да бъдат предприети по силата на следния акт на Съюза:

               -32021 R 0523: Регламент (ЕС) 2021/523 на Европейския парламент и на Съвета от 24 март 2021 г. за създаване на програмата InvestEU и за изменение на Регламент (ЕС) 2015/1017 (ОВ L 107, 26.3.2021 г., стр. 30).

               2.Държавите от ЕАСТ не участват в консултантския център InvestEU.

               3.Държавите от ЕАСТ могат да решат да не участват в един или повече финансови продукти по раздел „ЕС“ на фонда InvestEU. Финансовият принос на държавите от ЕАСТ се основава на рисковия профил на финансовите продукти, в които те решат да участват. Финансовият принос на държавите от ЕАСТ увеличава гаранцията от ЕС.

               4.За целите на изчисляването на финансовия принос на държавите от ЕАСТ във фонда InvestEU коефициентът за пропорционалност, предвиден в член 82, параграф 1 от Споразумението за ЕИП за бюджетните редове, не се прилага. Съгласно член 8 от Протокол 32 държавите от ЕАСТ сключат споразумения за финансов принос с ЕС, който се представлява от Комисията. Размерът на финансовия принос на държавите от ЕАСТ в гаранцията от ЕС, редът и условията за използването на този принос, честотата и размерът на плащането му, както и правилата, съгласно които неизползваните средства и приходи се възстановяват на държавите от ЕАСТ, се определят в споразуменията за финансов принос.

               5.Когато финансовият принос на държавите от ЕАСТ в гаранцията на ЕС не осигурява пълно провизиране под формата на парични средства, т.е. провизирането е определено в размер под 100 %, държавите от ЕАСТ поемат задължение да покрият съответния условен пасив чрез неотменима и безусловна насрещна гаранция при поискване. Насрещната гаранция се предоставя едновременно с подписването на споразумение за финансов принос.

               6.Лихтенщайн се освобождава от участие в програмата и от предоставяне на финансов принос за нея.“

               Член 2

               Текстът на член 1, параграф 10 от Протокол 32 към Споразумението за ЕИП се заменя със следното:

               „10.За целите на изчисляването на оперативния финансов принос съгласно член 82, букви а) и б) от Споразумението бюджетните кредити за поети задължения и за плащания, записани в бюджета на Европейския съюз, окончателно приет за приложимите години за финансирането на програмата „Хоризонт Европа (създадена с Регламент (ЕС) 2021/695 на Европейския парламент и на Съвета), на програмата InvestEU (създадена с Регламент (ЕС) 2021/523 на Европейския парламент и на Съвета) и на Механизма за гражданска защита на Съюза (уреден с Решение № 1313/2013/ЕС на Европейския парламент и на Съвета), се увеличават с бюджетните кредити, съответстващи на външните целеви приходи, разпределени за тези дейности съгласно член 3, параграф 1 от Регламент (ЕС) 2020/2094 на Съвета от 14 декември 2020 г. за създаване на Инструмент на Европейския съюз за възстановяване с цел подкрепа на възстановяването след кризата с COVID-19
                  3
               .“

               Член 3

               Настоящото решение влиза в сила в деня след внасянето на последната нотификация, предвидена в член 103, параграф 1 от Споразумението за ЕИП
                  4*.

               То се прилага от 1 януари 2022 г.

               Член 4

               Настоящото решение се публикува в раздела за ЕИП и в притурката за ЕИП към Официален вестник на Европейския съюз.

               Съставено в Брюксел на […] година.

                  За Съвместния комитет на ЕИП

                  Председател

                  […]

                  Секретари

                  на Съвместния комитет на ЕИП

                  […]

                     (1)

                        ОВ L 107, 26.3.2021 г., стр. 30.

                     (2)

                        ОВ L 433I, 22.12.2020 г., стр. 23.

                     (3)

                        ОВ L 433I, 22.12.2020 г., стр. 23.

                     (4)
                  *
                        [Без отбелязани конституционни изисквания.] [С отбелязани конституционни изисквания.]


               ЕВРОПЕЙСКА КОМИСИЯ
            Брюксел, 16.5.2022
            COM(2022) 215 final
            2022/0153(NLE)

            Предложение за
            РЕШЕНИЕ НА СЪВЕТА
            относно позицията, която трябва да се заеме от името на Европейския съюз в рамките на Специализирания търговски комитет по митническото сътрудничество и правилата за произход във връзка с консултацията, предвидена в член 63, параграф 3 от Споразумението за търговия и сътрудничество между Европейския съюз и Европейската общност за атомна енергия, от една страна, и Обединеното кралство Великобритания и Северна Ирландия, от друга страна

               ОБЯСНИТЕЛЕН МЕМОРАНДУМ

               1.Предмет на предложението

               Специализираният търговски комитет (СТК) по митническото сътрудничество и правилата за произход планира да приеме решение относно консултациите съгласно член 63, параграф 3 от Споразумението за търговия и сътрудничество между Европейския съюз и Европейската общност за атомна енергия, от една страна, и Обединеното кралство Великобритания и Северна Ирландия, от друга страна. Предмет на настоящото предложение е решението за установяване на позицията, която трябва да се заеме от името на ЕС в рамките на СТК по митническото сътрудничество и правилата за произход.

               2.Контекст на предложението

               2.1.Споразумението за търговия и сътрудничество между ЕС и Обединеното кралство

               Споразумението за търговия и сътрудничество между Европейския съюз и Европейската общност за атомна енергия, от една страна, и Обединеното кралство Великобритания и Северна Ирландия, от друга страна, дава право на всяка от страните по Споразумението да извършва безмитен и освободен от квоти внос с произход от другата страна, ако се спазват правилата относно изискванията за произход. В член 63 от Споразумението се предвижда процедура за проверка на произхода на продуктите. В него също така се посочва, че страните трябва да проведат консултации, ако една от тях откаже да предостави преференциално третиране на продукт на другата страна, въпреки че страната износител е дала положително становище, с което се потвърждава произхода на продукта.

               2.2.СТК по митническото сътрудничество и правилата за произход

               Съгласно член 8, параграф 1, буква в) от Споразумението компетентността на СТК обхваща въпроси, свързани с:

               - втора част, първа позиция, дял I, глави 2 и 5 от Споразумението;

               - Протокола относно административната взаимопомощ по митнически
                  въпроси; и

               - разпоредбите относно прилагането, осъществявано от митническите органи
                  по отношение на правата върху интелектуална собственост, таксите и налозите,
                  митническото остойностяване и ремонтираните стоки.

               Съгласно член 121, параграф 2, буква г) от Споразумението СТК по митническото сътрудничество и правилата за произход може да приема решения или препоръки относно процедурите за консултации по член 63. Той може също така да приема решения или препоръки относно всякакви технически или административни въпроси, свързани с прилагането на дял I, глава 2. Това включва тълкувателните бележки, насочени към осигуряване на еднакво прилагане на правилата за произход.

               2.3.Предвиденият акт на СТК по митническото сътрудничество и правилата за произход

               Предвиденият акт има за цел да установи правилата за провеждане на консултации между страните, ако една от тях откаже да предостави преференциално третиране на продукт на другата страна, въпреки че страната износител е дала положително становище относно произхода на продукта.

               Предвиденият акт ще бъде обвързващ за страните съгласно член 10 и член 121, параграф 2, буква г) от Споразумението. Той ще бъде в изпълнение на член 63, параграф 3 от Споразумението. В съответствие с посочения член СТК по митническото сътрудничество и правилата за произход трябва да определи процедура за консултациите, които страните са длъжни да провеждат, ако не са съгласни с прилагането на правилата за произход. Такъв е по-конкретно случаят, в който страна отказва да предостави преференциално третиране на продукт на другата страна, въпреки че след процедура на проверка страната износител е дала положително становище, с което се потвърждава произходът на продукта. Съгласно предложените правила страните трябва да провеждат консултации по гъвкав начин, подпомагайки комуникацията помежду си и обосновавайки отказа за предоставяне на преференциално третиране.

               Правило 1 определя начина, по който дадена страна може да поиска да проведе консултации с другата страна. Освен това с него секретариатът на СТК се определя като звено за контакт.

               Правило 2 определя сроковете за свикване и приключване на консултативните сесии. С него също така се предлагат няколко начина, по които да се провеждат сесиите.

               Правило 3 изисква от страните да обявяват предвидения състав на своите съответни делегации преди всяка сесия.

               Правило 4 определя езиковия режим за консултациите и съответните документи, които трябва да бъдат разпространени предварително.

               Правило 5 определя реда и условията за изготвяне на протоколите от сесиите и крайните срокове за тях.

               Правило 6 изисква от страните да се опитат да постигнат взаимноприемливо решение. В него също така се пояснява кога ще се счита, че срокът за консултации е изтекъл, като се посочва, че срокът няма да се счита за изтекъл, ако консултацията не е била проведена поради причини, дължащи се на една от страните.

               3.Позиция, която трябва да се заеме от името на ЕС

               Съветът следва да установи позицията, която ЕС трябва да заеме в рамките на СКТ по митническото сътрудничество и правилата за произход относно приемането на процедурата за консултации съгласно член 63, параграф 3 от Споразумението. В резултат на това ще бъде постигната по-добро регулиране и по-голяма прозрачност.

               Предложената процедура не засяга същността на правилата за произход съгласно Споразумението.

               4.Правно основание

               4.1.Процесуалноправно основание

               4.1.1.Принципи

               В член 218, параграф 9 от Договора за функционирането на Европейския съюз (ДФЕС) се предвижда приемането на решения за установяване на „позициите, които трябва да се заемат от името на Съюза в рамките на орган, създаден със споразумение, когато този орган има за задача да приема актове с правно действие, с изключение на актовете за допълнение или изменение на институционалната рамка на споразумението“.

               Понятието „актове с правно действие“ включва актове с правно действие по силата на нормите на международното право, които уреждат съответния орган.

               4.1.2.Приложение в конкретния случай

               По силата на Споразумението се създава СТК по митническото сътрудничество и правилата за произход Следователно той е орган, създаден със споразумение.

               Актът, който СТК по митническото сътрудничество и правилата за произход има за задача да приеме, е акт с правно действие. Той ще бъде обвързващ за страните съгласно член 10 и член 121, параграф 2, буква г) от Споразумението.

               Предвиденият акт не допълва, нито изменя институционалната рамка на Споразумението.

               Поради това процесуалноправното основание за предложеното решение е член 218, параграф 9 от ДФЕС.

               4.2.Материалноправно основание

               4.2.1.Принципи

               Материалноправното основание за дадено решение съгласно член 218, параграф 9 от ДФЕС зависи преди всичко от целта и съдържанието на предвидения акт, във връзка с който се заема позиция от името на ЕС. Предвиденият акт може да има две цели или две части, едната от които може да бъде определена като основна, а другата — като само акцесорна. В този случай решението съгласно член 218, параграф 9 от ДФЕС трябва да се основава на едно-единствено материалноправно основание, а именно на основанието за основната или преобладаващата цел или част.

               4.2.2.Приложение в конкретния случай

               Основната цел и съдържание на предвидения акт е установяването на процедура за консултации, в случай че дадена страна откаже да предостави преференциално третиране на продукт на другата страна съгласно член 63, параграф 3 от Споразумението.

               4.3.Заключение

               Правното основание на предложеното решение следва да бъде член 207, параграф 4, първа алинея от ДФЕС във връзка с член 218, параграф 9 от ДФЕС.

               2022/0153 (NLE)

               Предложение за

               РЕШЕНИЕ НА СЪВЕТА

               относно позицията, която трябва да се заеме от името на Европейския съюз в рамките на Специализирания търговски комитет по митническото сътрудничество и правилата за произход във връзка с консултацията, предвидена в член 63, параграф 3 от Споразумението за търговия и сътрудничество между Европейския съюз и Европейската общност за атомна енергия, от една страна, и Обединеното кралство Великобритания и Северна Ирландия, от друга страна

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 9 от него,

               като взе предвид предложението на Европейската комисия,

               като има предвид, че:

               (1)Споразумението за търговия и сътрудничество между Европейския съюз и Европейската общност за атомна енергия, от една страна, и Обединеното кралство Великобритания и Северна Ирландия, от друга страна (наричано по-нататък „Споразумението“), беше сключено с Решение (ЕС) 2020/2252 на Съвета от 29 декември 2020 г. и влезе в сила на 1 май 2021 г.

               (2)В член 63, параграф 3 от Споразумението се предвижда процедура за консултации в случай на отказ за предоставяне на преференции. В съответствие с член 121, параграф 2, буква г) от Споразумението Специализираният търговски комитет по митническо сътрудничество и правилата за произход (наричан по-нататък „комитетът“), създаден по силата на член 8, параграф 1, буква в) от Споразумението, може да приема решения или препоръки относно процедурите за консултация по член 63, параграф 3 от Споразумението. Съгласно член 10 от Споразумението решенията на комитета стават обвързващи за страните.

               (3)Подходящо е позицията, която трябва да се заеме от името на ЕС в рамките на комитета, да бъде установена с решение на Съвета, тъй като решението на комитета относно правилата за консултациите по член 63, параграф 3 от Споразумението ще има правно действие.

               (4)Установяването на правила по отношение на процедурата за консултация, предвидена в член 63, параграф 3 от Споразумението, ще внесе яснота и ще осигури прозрачност, в случай че някоя от страните реши да откаже да предостави преференциално третиране на продукт на другата страна в разрез с положителното становище на последната, с което се потвърждава статусът му на продукт с произход.

               (5)Поради това позицията на Съвета в рамките на комитета следва да се основава на проекта на решение на комитета в приложението към настоящото решение,

               ПРИЕ НАСТОЯЩОТО РЕШЕНИЕ:

               Член 1

               Позицията, която трябва да се заеме от името на Съюза в рамките на Специализирания търговски комитет по митническото сътрудничество и правилата за произход, създаден със Споразумението, се основава на проекта на решение на посочения комитет, приложен към настоящото решение.

               Член 2

               Настоящото решение влиза в сила в деня на приемането му.

               Член 3

               Адресат на настоящото решение е Комисията.

               Съставено в Брюксел на […] година.

                     За Съвета

                     Председател

    ---documentbreak---

               ЕВРОПЕЙСКА КОМИСИЯ
            Брюксел, 16.5.2022
            COM(2022) 215 final

            ПРИЛОЖЕНИЕ
            към
            Предложение за Решение на Съвета
            относно позицията, която трябва да се заеме от името на Европейския съюз в рамките на Специализирания търговски комитет по митническото сътрудничество и правилата за произход във връзка с консултацията, предвидена в член 63, параграф 3 от Споразумението за търговия и сътрудничество между Европейския съюз и Европейската общност за атомна енергия, от една страна, и Обединеното кралство Великобритания и Северна Ирландия, от друга страна

               ПРИЛОЖЕНИЕ

               Проект на

               РЕШЕНИЕ № ... НА СПЕЦИАЛИЗИРАНИЯ ТЪРГОВСКИ КОМИТЕТ ЕС—ОБЕДИНЕНО КРАЛСТВО

               по митническото сътрудничество и правилата за произход

               създаден със

               Споразумението за търговия и сътрудничество между Европейския съюз и Европейската общност за атомна енергия, от една страна, и Обединеното кралство Великобритания и Северна Ирландия, от друга страна, във връзка с процедурата за консултации в случай на отказ за предоставяне на преференции

               Специализираният търговски комитет по митническото сътрудничество и правилата за произход,

               като взе предвид Споразумението за търговия и сътрудничество между Европейския съюз и Европейската общност за атомна енергия, от една страна, и Обединеното кралство Великобритания и Северна Ирландия, от друга страна (наричано по-нататък „Споразумението“), и по-специално член 63, параграф 3 от него във връзка с установяването на процедура за консултации в случай на отказ за предоставяне на преференции,

               като има предвид, че:

               (1)
                     Споразумението за търговия и сътрудничество между Европейския съюз и Европейската общност за атомна енергия, от една страна, и Обединеното кралство Великобритания и Северна Ирландия, от друга страна (наричано по-нататък „Споразумението“), беше сключено с Решение 2020/2252 на Съвета от 29 декември 2020 г. и влезе в сила на 1 май 2021 г.

               (2)
                     В член 121, параграф 2, буква г) от Споразумението се предвижда, че Специализираният търговски комитет по митническото сътрудничество и правилата за произход (наричан по-нататък „комитетът“) може да приема решения или препоръки относно процедурата за консултация по член 63, параграф 3 от Споразумението.

               (3)
                     В член 63, параграф 3 от Споразумението се предвижда, че когато митническият орган на страната вносител уведоми митническия орган на страната износител за намерението си да откаже да предостави преференциално тарифно третиране след получаване на становището на страната износител, с което се потвърждава произходът на продуктите, по искане на някоя от страните се провежда консултация в срок от три месеца след датата, на която е извършено уведомяването, в съответствие с процедурата, определена от комитета.

               (4)
                     В съответствие с член 63, параграф 3 от Споразумението трябва да се установят процедурни правила, за да се улесни постигането на споразумение между страните в случай на отказ за предоставяне на преференции в разрез със становището на другата страна, с което се потвърждава произходът на продукта,

               ПРИЕ НАСТОЯЩОТО РЕШЕНИЕ:

               Член 1

               Консултацията, посочена в член 63, параграф 3 от Споразумението, се провежда в съответствие с процедурните правила, определени в приложението към настоящото решение.

               Член 2

               Настоящото решение влиза в сила в деня на приемането му.

               То се прилага от същия ден.

               Съставено в […] на […] година.

                  За Специализирания търговски комитет

               Съпредседателят от ЕС и съпредседателят от Обединеното кралство

               ПРИЛОЖЕНИЕ

               ПРОЦЕДУРА ЗА КОНСУЛТАЦИИ

               В СЪОТВЕТСТВИЕ С ЧЛЕН 63, ПАРАГРАФ 3, ВТОРАТА АЛИНЕЯ ОТ СПОРАЗУМЕНИЕТО ЗА ТЪРГОВИЯ И СЪТРУДНИЧЕСТВО МЕЖДУ ЕС И ОБЕДИНЕНОТО КРАЛСТВО

               Правило 1

               1.След като митническият орган на страната вносител уведоми митническия орган на страната износител за намерението си да откаже да предостави преференциално тарифно третиране, всяка от страна може да подаде искане за консултации до другата страна съгласно член 63, параграф 3, втората алинея от Споразумението за търговия и сътрудничество между ЕС и Обединеното кралство („Споразумението“).

               2.Искането се отправя от члена на секретариата на Специализирания търговски комитет по митническото сътрудничество и правилата за произход („комитета“) на отправилата искането страна до члена на секретариата на другата страна по електронна поща или, когато е целесъобразно, чрез друго (далеко)съобщително средство, позволяващо да се документира изпращането му. Доколкото няма доказателства за противното, това искане се счита за получено в деня на изпращането му.

               Правило 2

               1.Консултациите се свикват и приключват в срок от три месеца след датата на уведомлението за намерението, посочено в правило 1, освен ако страните се договорят да удължат срока за консултации. В рамките на този срок страните може да се срещнат един или няколко пъти.

               2.Консултациите са присъствени или се провеждат чрез използване на друго средство за комуникация, уговорено от страните. Ако са присъствени, консултациите се провеждат на територията на страната, до която са адресирани поисканите консултации, освен ако страните се споразумеят за друго.

               Правило 3

               15 календарни дни преди всяка консултативна сесия Съюзът и съответно Обединеното кралство информират другата страна чрез секретариата за предвидения състав на съответните си делегации и посочват името и длъжността на всеки член на делегацията.

               Правило 4

               1.Консултацията се провежда на английски език.

               2.Писмените документи, свързани с консултацията, се разпространяват чрез секретариата до другата страна. Те може да бъдат на всеки от официалните езици на Съюза.

               Правило 5

               1.В срок от 8 календарни дни длъжностното лице, действащо като член на секретариата на ответната страна — домакин на сесията, изготвя проект на протокол от всяка консултативна сесия. Проектът на протокол се предава за коментари на члена на секретариата на другата страна. Той може да представи коментари в срок от 8 календарни дни.

               2.В протокола се прави обобщение на консултативните сесии, като при необходимост се посочва следното:

               а)представените документи;

               б)всяко изявление, чието вписване в протокола е било поискано от някоя от страните; и

               в)направените заключения, сред които може да е и удължаване на срока на консултацията.

               3.В приложение към протокола се включва списък на участниците, в който за всяка от делегациите са посочени имената и длъжностите на всички лица, присъствали на заседанието.

               4.Секретариатът коригира проекта на протокол въз основа на получените коментари. Редактираният проект на протокол се одобрява от страните в срок от 28 дни от дата на сесията или до друга договорена от страните дата. След като протоколът бъде одобрен, постигнатото споразумение между страните поражда действие на консултативната сесия, по време на която е било прието това заключение.

               5.В случай че консултациите се провеждат в писмена форма, резултатът от тях се документира в протокола от следващото заседание на комитета. Постигнатото по време на консултациите споразумение поражда действие между страните на консултативната сесия, на която е било прието това заключение.

               Правило 6

               1.Страните полагат всички усилия да постигнат взаимноприемливо разрешение на въпроса в рамките на срока за консултации, посочен в правило 2. Ако страните постигнат споразумение, то става обвързващо за страните.

               2.За целите на член 63, параграф 3, третата алинея от Споразумението срокът за консултации, посочен в правило 2,  се счита за изтекъл при достигането на края му и ако страните не се договорят да го удължат, освен ако консултацията не е била проведена поради причини, дължащи се на страната вносител.